החברה הכלכלית לחיפה

החברה הכלכלית לחיפה בע"מ היא תאגיד עירוני בבעלות עיריית חיפה, הפועל כחברה עסקית ליזמות וניהול. החברה משמשת כזרוע ביצועית של עיריית חיפה בשטחה המוניציפלי של העיר. עיקר עיסוקה הוא בניהול ומימון פרויקטים בתחומי נדל"ן מניב, פרויקטים ציבוריים גדולים, פיתוח תשתיות וסביבה, פארקים לתעשיות עתירות ידע וטכנולוגיה, מרכזי מסחר, ספורט, תיירות, נופש ופנאי. החברה הכלכלית לחיפה הוקמה בשנת 1972 כתאגיד עירוני בהתאם לסעיף 249(30) לפקודת העיריות המקנה לעירייה סמכות "לייסד חברה, אגודה שיתופית או כל אגודה אחרת לכל מטרה שהיא בגדר סמכויות העירייה ותפקידיה, לרכוש מניות או ניירות ערך או זכות הנאה אחרת של כל חברה, אגודה שיתופית או אגודה אחרת, שמטרותיה מסייעות, לדעת המועצה, להשגת כל מטרה כאמור, ולנהוג בהם דרך בעלים". עם הקמתו של פארק מת"ם ותחילת האכלוס שלו בשנת 1972, קיבלה החברה לידיה את ניהול הפארק, והשקיעה בפיתוחו והרחבתו דרך חברת הבת "מת"ם". בשנת 1998 נמכרה 50.1% מהבעלות על הפארק מידי חברת "מת"ם לחברת "גב-ים" מקבוצת דיסקונט השקעות, תמורת 240 מילון שקלים. במרוצת השנים יזמה, פיתחה והשקיעה החברה בפרויקטים בתחומים נוספים ברחבי העיר. תחת החברה הכלכלית לחיפה פועלות 5 חברות בנות ו-2 חברות נכדות: פארק תעסוקה ומסחר על שטח של כ-300 דונם, ובו מעל ל-70 חברות היי טק וחברות נוספות רבות, ישראליות ורב-לאומיות, בהן אלביט מערכות, פיליפס, נטוויז'ן, קבוצת XT וצים. כמו כן, מחזיקות החברות אינטל ישראל, מיקרוסופט ישראל מחקר ופיתוח, גוגל ישראל, אמזון ויאהו! במרכזי מחקר ופיתוח במתחם. בפארק פועלים מרכז אנרגיה, מעונות יום, מסעדות ובתי קפה, סניפי בנק, דואר ומרפאה, חניונים, תחנת דלק ועוד. החברה הכלכלית לחיפה מחזיקה ב-49.9% מהבעלות על הפארק. פארק לחברות ביוטכנולוגיה ומדעי החיים, על שטח של 31 דונם במבואות הדרומיים של חיפה, הנמצא בבעלות משותפת של החברה הכלכלית לחיפה וחברת "מבנה נדל"ן". הפארק מכיל 5 בניינים ושטחים ציבוריים. נכון ל-2024 הפארק נמצא בתהליך בנייה, כאשר בניין אחד הושלם ואוכלס, ועוד שניים נמצאים בבנייה מתקדמת. במהלך שנת 2014 השלימה החברה את הקמת קריית הספורט במבואות הדרומיים של חיפה, במרכזה עומד אצטדיון סמי עופר המארח את משחקיהן של מכבי חיפה והפועל חיפה, וכן, כנסים ומופעי מוזיקה. החברה הכלכלית מנהלת את תפעול האצטדיון באמצעות "חברת האצטדיון הבינלאומי חיפה", ובהמשך עתיד להיבנות סביב האצטדיון גם קומפלקס בתי קולנוע ושטחי מסחר בהיקף של כ-20,000 מ"ר. חברת ניהול פרויקטים עירוניים בתחומים שונים. בין היתר ניהלה החברה את הקמת פארק הספורט בקריית חיים – מתחם בשטח 95,000 מ"ר עם שני מגרשי כדורגל, מבני הנהלה ומשרדים, מגרשים סינתטיים ומתקני כושר פתוחים. מרכז טכנולוגי שהוקם במטרה לעודד יזמות עסקית טכנולוגית בחיפה, ולהעניק סיוע ליזמים וחברות הזנק בפיתוח רעיונות, טכנולוגיות ומוצרים חדשניים. החברה הכלכלית מפעילה את מרכז הספורט העירוני "גלי חיפה" הכולל בריכות שחייה, מתקני ספא, חדרי כושר ופעילויות ספורט נוספות. בנוסף, יזמה החברה הקמת מתקנים סולאריים על גגות מבני ציבור וחינוך ברחבי העיר, לטובת ייצור חשמל עצמאי המהווה מקור הכנסה נוסף למימון פעילות החברה. פרויקטים נוספים של החברה בתחום התיירות: פיתוח הטיילת לאורך חוף הים הדרומי, חוף קריית חיים, חוף דדו וחוף זמיר, וכן שיקום ושימור המושבה הגרמנית בשדרות בן-גוריון. אתר האינטרנט הרשמי של החברה הכלכלית לחיפה החברה הכלכלית לחיפה, ברשת החברתית פייסבוק החברה הכלכלית לחיפה, ברשת החברתית אינסטגרם סרטונים בערוץ של החברה הכלכלית לחיפה, באתר יוטיוב פקודת העיריות (נוסח חדש), באתר נבו שמעון רפפורט, מפעלי התעשיות המתוחכמות "נחנקים" בחיפה אין מבנים, מעריב, 26 בדצמבר 1973 דוד חיון, הפיחות והמדד שחקו את התמורה ממכירת מת"ם לגב-ים ב-20 מיליון שקל, באתר גלובס, 15 באוקטובר 1998 מת"ם - פארק הייטק ועסקים, באתר החברה הכלכלית לחיפה פארק המדע והייטק חיפה, באתר החברה הכלכלית לחיפה אצטדיון סמי עופר, באתר החברה הכלכלית לחיפה פארק הספורט קריית חיים, באתר החברה הכלכלית לחיפה היי סנטר, באתר החברה הכלכלית לחיפה